google/wiki40b huggingface dataset:
Jozef Arnold

Životopis

V r. 1922 – 1926 navštevoval ľudovú školu v Banskej Bystrici, 1926 – 1934 študoval na gymnáziu v Banskej Bystrici a v Ružomberku, 1934 – 1935 na Škole záložných dôstojníkov v Trenčíne, 1936 – 1937 na Vojenskej akad. pechoty v Hraniciach na Morave, 1938 na Škole leteckých pozorovateľov v Prostějove, 1942 – 1944 farmáciu na Lekárskej fakulte Slovenskej univerzity v Bratislave, 1945 – 1946 na Karlovej univerzite v Prahe. V roku 1950 absolvoval doplňujúce štúdium farmácie na Slovenskej univerzite v Bratislave, 1946 PhMr. V r. 1938 poručík leteckého pluku T. G. Masaryka v Prahe, 1939 npor. v Piešťanoch, 1940 – 1943 veliteľ leteckej roty v Nitre, 1944 kpt. letectva 1. taktickej skupiny povstaleckej 1. čs. armády na Slovensku v Banskej Bystrici, 1945 pridelený na MNO v Košiciach, 1946 mjr. na MNO v Prahe, 1948 preradený do zálohy, 1948 – 1950 správca lekárne v Košiciach a v Bratislave, 1950 – 1951 riaditeľ Medika, 1953 – 1954 prednosta Ústredne antibiotík v Bratislave, 1955 – 1976 správca lekárne v Bratislave. Počas druhej svetovej vojny sa v letke Daniel zúčastnil na ťažení proti ZSSR, v roku 1944 sa zúčastnil SNP. Po preradení do zálohy sa venoval organizátorskej a riadiacej práci v lekárnictve, 1948 – 1951 zodpovedný redaktor čsp. Slovenský lekárnik a neskôr Farmácia.
Podlesok

Podlesok je významné turistické stredisko Slovenského raja, ktoré sa nachádza v údolí Veľkej Bielej vody, pri ústí Suchej Belej na začiatku Prielomu Hornádu. Podlesok je východiskom turistických trás v severozápadnej časti Slovenského raja. V Podlesku sa nachádzajú tiež ubytovacie zariadenia, autokemping, volejbalové a tenisové ihrisko a lyžiarsky vlek.
Vic-Fezensac (obec)

Poloha

Obec má rozlohu 53,94 km². Najvyšší bod je položený 231 m n. m. a najnižší bod 102 m n. m.

Obyvateľstvo

Počet obyvateľov obce je 3 639 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Barbirey-sur-Ouche

Poloha

Obec má rozlohu 10,76 km². Najvyšší bod je položený 589 m n. m. a najnižší bod 298 m n. m.

Obyvateľstvo

Počet obyvateľov obce je 256 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Detviansky potok

Územie európskeho významu

Časť povodia patrí medzi územia európskeho významu na Slovensku. Prioritne chráneným biotopom sú lipovo-javorové sutinové lesy a druhy medveď hnedý a vlk dravý.
Homo habilis wushanensis

Homo habilis wushanensis alebo Homo erectus wushanensis alebo (?)Homo wushanensis sú niektoré z možných označení pre sporný nález hominida či ľudoopa z roku 1985 z čínskej lokality Lung-ku-pcho (pchinjin: Longgupo), starý asi 1,9/2 mil. rokov.

Nálezisko

Lung-ku-pcho bola pôvodne jaskyňa, ale dnes je to už len skôr skalný prístrešok. Leží vo východnej časti provincie S’-čchuan, v kraji Wu-šan (Wushan).

Charakteristika

Ide o nálezy časti ľavej polovice sánky s dvoma zubami a pravého horného druhého rezáka. Sprevádzané sú nástrojmi olduvajskej kultúry.
Rezáky nálezu majú lopatovitý tvar, čím sa podľa Thurzo 1998 zhodujú s rezákmi afrických predstaviteľov druhov Homo habilis a Homo ergaster, ako aj s nálezmi Homo erectus z Čou-kchou-tienu.
Vek je 1,96-1,78 mil. BP (Groves 2004, Thurzo 1998) alebo 2,04 – 2 mil. rokov (). Klein 1999 uvádza, že hoci jedným spôsobom datovania získame vek 1,9 mil. BP, skutočný vek nálezu by mohol byť niekde okolo veku zuba jeleňa, ktorý sa nad ním našiel, a ktorý je starý 1,02-750 000 mil BP.

Význam

Nález je okrem prestíže pre Čínu (možný najstarší čínsky nález človeka) významný tým, že ak sa priradí k rodu Homo (čo je sporné), tak dokazuje, že sa človek rozšíril z Afriky už okolo 1,9 mil. rokov BP. Ak by bol priradený druhu Homo ergaster (Homo erectus), znamenalo by to, že sa Homo ergaster (Homo erectus) rozšíril z Afriky do Ázie prakticky hneď na začiatku svojej existencie,
Salazie

Polohopis

Salazie má rozlohu 103,82 km².

Obyvateľstvo

Salazie má 7406 obyvateľov (2009).

Graf vývoja obyvateľstva:
Zdroje: INSEE
Filtrácia výfukových plynov

Filtrácia výfukových plynov je technológia zameraná na zníženie emisií pevných častíc vo výfukových plynoch vznetových spaľovacích motorov. Filtre znižujú emisie pevných častíc na princípe ich mechanického zachytávania pričom sa cyklicky regenerujú spaľovaním zachytených pevných častíc.
Ako filtre sa používajú najmä keramické vložky.

Riadenie regenerácie filtrov

Počas používania filtra narastá jeho prietokový odpor a tlakový spád potrebný na jeho prekonanie. Protitlak vo výfuku je teda vhodnou veličinou pre riadenie regenerácie filtra. Obmedzenie maximálnej prípustnej hodnoty protitlaku má za následok nižšie maximá teplôt počas regenerácie.

Kovové filtre

Okrem keramických filtrov je možné použiť aj filtre s kovovou sieťkou (hliník) s obsahom platiny  alebo platiny a rhódia. Takýto filter pracuje na princípe oxidácie pevných častíc s využitím NO₂, ktorý vzniká na katalytickom povrchu platinovej sieťky. Mechanizmus umožňuje zníženie teploty regenerácie na 265 °C. Materiál sieťky sa volí tak, aby umožňoval selektívnu oxidáciu oxidov dusíka pri minimálnom vzniku oxidov síry. Podmienkou je však používanie nízkosírnych palív.
Nižné Volie pliesko

Názov

Mlynická dolina bývala kedysi pastierskym terénom pastierov zo Štrby. Na Zadnej poľane v blízkosti Volích pliesok pásli ešte v druhej polovici 19. storočia svoje stáda.

Turistika

Zo Štrbského Plesa okolo hotela FIS po  turistickej značke hore Mlynickou dolinou. Okolo Vodopádu Skok vystupujeme po chodníku zabezpečenom fixnými reťazami na dolinovú terasu k plesu. Od plesa je pekný výhľad na hrebeň Satana v Hrebeni bášt.
Peacock

Peacock (Alf Pavonis, α Pav) je hviezda v súhvezdí Páv.

Opis

Peacock je najjasnejšou hviezdou súhvezdia. V skutočnosti je to spektroskopická dvojhviezda, ktorej zložky obiehajú okolo spoločného ťažiska raz za 11,75 dňa. Hlavná zložka sústavy je modrobiely podobor. Má jasnosť 1,93ᵐ, patrí do spektrálnej triedy B3IV a je od nás vzdialená 233 svetelných rokov. Nájdeme ju na rozhraní súhvezdí Páva, Ďalekohľadu a Indiána. Meno hviezdy je anglické (v preklade páv).
Ennemain

Poloha

Obec má rozlohu 6,44 km². Najvyšší bod je položený 86 m n. m. a najnižší bod 47 m n. m.

Obyvateľstvo

Počet obyvateľov obce je 223 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
AKB Privatbank Zürich

AKB Privatbank Zürich AG je švajčiarska privátna banka so sídlom v Zürichu. Od roku 2001 je stopercentnou dcérskou spoločnosťou Aargauischen Kantonalbank.
Banka bola založená v roku 1988 ako BFZ Bankfinanz. V roku 1992 sa ako dcérska banka spoločnosti Bank Austria premenovala najskôr na Bank Austria (Schweiz) AG, od roku 1998 na Bank Austria Creditanstalt (Schweiz) AG. V roku 2001 banku preberá Aargauische Kantonalbank, mení jej názov na AKB Privatbank Zürich AG a začleňuje ju do svojej firemnej štruktúry.
Na konci roka 2008 vykazovala banka bilančnú sumu 450,8 milióna frankov a aktíva v hodnote 1,8 miliardy švajčiarskych frankov.
Louailles

Poloha

Obec má rozlohu 10,49 km². Najvyšší bod je položený 52 m n. m. a najnižší bod 36 m n. m.

Obyvateľstvo

Počet obyvateľov obce je 771 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Titan (mytológia)

Titani alebo zriedkavejšie Titáni či Títáni (po grécky Titanes/iný prepis: Títánes, po lat. Titanes) boli starogrécki synovia a dcéry Urana a Gaie, najstaršia generácia starogréckych bohov.
Boli to násilnícki a škaredí obri. O ich zrode pozri: Uranos. Nakoniec ich (okrem Okeana a Titaníd) premohol Zeus, syn najmladšieho z nich, a spútal v podsvetí.
Prášková metalurgia

Prášková metalurgia je metóda výroby obrobkov z práškov kovov, oxidov a karbidov kovov a nekovových práškov.

Výroba prášku

Vyrába sa z taveniny roztrekom a následným ochladením.

Dýzovanie

Najčastejšie sa vyrába dýzovaním - je to ako sprej, kde sa rozprašuje roztavený kov do nádoby s vodou. Na rozprašovanie sa používa vzduch alebo dusík alebo voda. Pri rozprašovaní vzduchom vznikajú veľmi jemné guľaté zrnká a pri rozprašovaní vodou sú zrnká kostrbatejšie ale zato sa dá vyrobiť poréznejší materiál.

Karbonyl

Takto sa vyrába najčistejší prášok s veľmi jemnou frakciou. Karbonyly sú zlúčeniny kovov s CO (oxidom uhoľnatým) (napr. Fe(CO)₅) viazané koordinačnými väzbami), ktoré sa pri velkej teplote rozpadnú na jemnulinký metalický prášok.

Lisovanie

Prášok sa natlačí do presne vyformovanej matrice, presnou protimatricou sa stlačí dokopy. Tu to veľmi závisí od frakcie prášku a od formy zrniek.

Spekanie (Sinter)

Prvotné obrobky bývajú dosť porézne a niekedy to nechceme. Vtedy sa obrobky ešte žíhajú. Nastane difúzia atómov zrniek do susedných zrniek. Pri malých teplotách nastane len povrchová difúzia (len povrchy susedných zrniek), pri väčších mriežková difúzia.
Obrobky sa po spekaní dosť zmraštia. S tým treba pri návrhu rátať.
Niekedy sa vyžíva aj spekacia atmosféra, ako napr. dusík pre nitridáciu.
Spekaním sa výrobky stávajú tvrdé ale sú aj krehké napr. nože na sústruh (spekané karbidy).
Podlysecká brázda

Vymedzenie

Podcelok zaberá strednú časť Javoria a rozdeľuje ho na dve časti. Severozápadne leží Lomnianska vrchovina, juhovýchodne Javorianska hornatina. Severným smerom nadväzuje Zvolenská kotlina a jej podcelky Rohy a Slatinská kotlina a na juhovýchodnom okraji susedí pohorie Ostrôžky.

Turizmus

Javorie patrí medzi menej turisticky navštevované pohoria, Podlysecká brázda však láka najmä cyklistov. Územím, ktoré je charakteristické lazníckym osídlením, vedie i niekoľko značených turistických chodníkov.
Biela veža

Dejiny

V roku 1826 došlo vo veži k veľkému masakru väzňov. Bolo to v čase, keď sa osmanský sultán Mahmud II. rozhodol zlikvidovať búriacich sa Janičiarov uväznených vo veži. Pri tejto príležitosti dostala veža prívlastok „červená“ alebo „krvavá“ veža.
Keď v roku 1912 ovládlo Grécko počas tzv. Balkánskej vojny Solún, vežu zvonka premaľovali nabielo a preto dostala súčasný názov. Bielu vežu si domáci uctievajú ako symbol gréckej suverenity v regióne Macedónsko, ktorý dnes nájdete na tričkách, známkach, pohľadniciach či suveníroch. Natretie bielou farbou malo symbolizovať „vyčistenie“ od starých tureckých zákonov.
Ignol

Poloha

Obec má rozlohu 17,67 km². Najvyšší bod je položený 266 m n. m. a najnižší bod 186 m n. m.

Obyvateľstvo

Počet obyvateľov obce je 180 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Deti v ohrození (House)

Dej

Zhruba 40-ročná Naomi, ktorá je tehotná, pri riadení náhle podľahne mikrospánku. Potom čo zastaví ju k vystúpeniu vyzve policajt a krátko na to skolabuje. Houseovi sa sníva, že Voglerovi zdeľuje, že je vo štvrtom štádiu rakoviny. Chase robí ultrazvuk, aby zistil, či je dieťa v poriadku. Potom čo chce Naomi zjesť kúsok hrušky sa skoro udusí, pretože nemohla prehĺtať. Na vyšetrení CT začne spontánne rodiť. To sa Foremanovi a Chaseovi podarí našťastie zastaviť. Vogler zúri potom, čo House na prezentácii jeho nového lieku všetkým povedal, že nový liek je rovnaký ako ten starý, ibaže drahší, a tým porušil dohodu. Oznámil Houseovi, že očakáva jeho výpoveď a verejné ospravedlnenie. Po RTG sa zistí, že Naomi má rakovinu pľúc. Možnosťou je operácia, ktorú by však musel predchádzať cisársky rez, čo však nechce dopustiť Naomi, pretože nechce prísť o dieťa. Hlavným bodom zasadania správnej rady fakultnej nemocnice v Princeton-Plainsboro je Gregory House. Vogler pohrozil, že pokiaľ neodíde House, odíde on a jeho 100 miliónov dolárov. Housea však nemôže len tak vyhodiť, pretože má definitívu, tzn. že vyhodenie by sa musela schváliť celá správna rada. Dôjde k hlasovaniu, pri ktorom sa Housea ako jediný zastane Wilson. Ten je však vylúčený a hlasuje sa bez neho. House ide kvôli Naomi za Wilsonom, ktorý si však balí veci a Houseovi oznamuje jak hlasoval na správnej rade a že mu Vogler ponúkol rezignáciu, ktorú prijal. House pri rozhovore s Naomi zistí, že bola tehotná skôr a po rozhovore s ním súhlasí s operáciou. Tá je však ukončená Voglerom. Keď ho House stretne na chodbe, kričí naňho a Vogler mu oznámi, že ho večer vyhodí. Naomi prekoná pľúcnu embóliu a jej manžel musí rozhodnúť či zachrániť ju alebo nenarodené dieťa. Ten sa rozhoduje pre jej život. Pri operácii však príde ku krvácaniu do brušnej dutiny a tak dochádza k cisárskemu rezu. Dieťa však nedýcha. V tú istú chvíľu, keď dieťa prvýkrát vykríkne a nadýchne sa, Naomi umiera. Na zasadaní správnej rady sa hlasuje o zrušení definitívy Gregoryho Housea. Jediná proti je Cuddyová. Vogler sa pokúsi vylúčiť aj ju, ale Cuddyová prehovorí do duší členov správnej rady a odíde. Správna rada potom odmietne zbaviť definitívy Housea a Vogler tak i so svojimi peniazmi odchádza.
Saint-Laurent-du-Verdon

Poloha

Saint-Laurent-du-Verdon má rozlohu 8,89 km². Najvyšší bod je položený 581 m n. m. a najnižší bod 394 m n. m.

Obyvateľstvo

Saint-Laurent-du-Verdon má 92 obyvateľov (2009).
Graf vývoja obyvateľstva:
Zdroje: INSEE
Beaujeu (Rhône)

Poloha

Obec má rozlohu 17,85 km². Najvyšší bod je položený 880 m n. m. a najnižší bod 277 m n. m.

Obyvateľstvo

Počet obyvateľov obce je 2 027 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Leitrim (grófstvo)

Geografia

Grófstvo Leitrim leží na severozápadnom pobreží Írska, dĺžka pobrežia dosahuje len 4 km. Je omývané vodami Donegalského zálivu, ktorý je súčasťou Atlantického oceánu. Podnebie grófstva je vďaka Atlantiku a Golfskému prúdu extrémne oceánske, s malými teplotnými rozdielmi medzi zimou a letom. Grófstvom preteká najväčšia írska rieka Shannon.
Leitrim susedí so štyrmi írskymi grófstvami a jedným severoírskym: s grófstvom Donegal na severe, s grófstvom Fermanagh na severovýchode (je to zároveň hranica so Spojeným kráľovstvom), s grófstvom Cavan na východe, s grófstvom Longford na juhu, s grófstvom Roscommon na juhozápade a s grófstvom Sligo na západe.

Írčina

Podľa sčítania 2011 z populácie staršej ako 3 roky (30 352 ľudí) ovládalo írčinu 41,7 % (12 644 obyvateľov). Necelá tretina z nich (29,9 % – 3 780) írčinu používa iba v školstve, kde je vyučovanie írčiny povinné.
Riespach

Poloha

Obec má rozlohu 7,57 km². Najvyšší bod je položený 455 m n. m. a najnižší bod 355 m n. m.

Obyvateľstvo

Počet obyvateľov obce je 715 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Civaux

Poloha

Obec má rozlohu 26,39 km². Najvyšší bod je položený 149 m n. m. a najnižší bod 67 m n. m.

Obyvateľstvo

Počet obyvateľov obce je 1 023 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Salatín (chránené územia)

Národná prírodná rezervácia Salatín

Národná prírodná rezervácia Salatín je chránené územie, ktoré sa nachádza v Nízkych Tatrách. Rozkladá sa na vrcholoch Salatín (1 630 m n. m.) a Malý Salatín (1 444 m n. m.) s rozlohou 1 192,99 ha a 5. stupňom ochrany.
Predmetom je ochrana zachovalej časti Nízkych Tatier. Má zaujímavý georeliéf, krasové formy, prealpínske a dealpínske rastlinné druhy, endemity a relikty.
Vyhlásená bola v roku 1982 uznesením Ministerstva kultúry SSR č. 2958/1982-32 z 30.4.1982. Zasahuje do katastrálnych území obcí: Partizánska Ľupča, Liptovská Štiavnica, Liptovská Lúžna.

Územie európskeho významu Salatín (SKUEV0197)

S rozlohou 3 345 ha ide o najväčšie chránené územie v oblasti Salatína. Chránený je hrebeň aj západný svah. Zasahuje do katastrálnych území obcí: Partizánska Ľupča, Liptovská Štiavnica, Liptovská Lúžna a Ružomberok. Do tohto územia patrí aj najvyšší vodopád v Nízkych Tatrách Brankovský vodopád (55 m).

Územie európskeho významu Salatín (SKUEV1197)

S rozlohou 19,07 ha ide o najmenšie chránené územie v oblasti Salatína. Chránená je časť lúky na západnom svahu vrcholu Tlstá (1 555 m n. m.) v doline potoka Ráztočná. Zasahuje do katastrálneho územia obce Liptovská Lúžna.

Geológia

Toto územie má zaujímave geologické členenie s krasovými útvarmi ako jaskyne, vyvieračky a tiesňavy. Nachádza sa tu vápencovo-dolomitový komplex krížnanského i chočského príkrovu a obalová séria Červenej Magury. Významné miesto je zachovalá tiesňava Hučiaky.

Flóra

Výlučne tu, alebo v blízkom okolí sa vyskytuje lomikameň okrúhlolistý (Saxifraga rotundifolia), žerušnica trojlistá (Cardamine trifolia), alebo starček tôňomilný (Senecio umbrosus). Je jediným miestom na Slovensku s výskytom lomikameňa pozmeneného (Saxifraga mutata). Medzi západokarpatské endemické druhy patria klinček lesklý (Dianthus nitidus), poniklec slovenský (Pulsatilla slavica) a stračonôžka tatranská (Delphiniumoxysepalum). Cenné sú aj kvetnaté pasienky v oblasti vrchu Veľký Brankov (1 134 m n. m.). Bučiny v nízkych polohách striedajú smerom do vyšších prirodzené smrečiny. Kosodrevina lemuje iba najvyšší vrchol Salatín.

Fauna

Medzi významné druhy patrí: fúzač alpský (Rosalia alpina), veľké šelmi ako medveď hnedý (Ursus arctos), rys ostrovid (Lynx lynx) a vlk dravý (Canis lupus). Dravce ako orol skalný (Aquila chrysaetos), sokol sťahovavý (Falco peregrinus), včelár lesný (Pernis apivorus) a sokol myšiar (Falco tinnunculus) tu majú na skalných bralách vhodné podmienky na hniezdenie. Zo sov tu žijú kuvičok vrabčí (Glaucidium passerinum), sova obyčajná (Strix aluco), pôtik kapcavý (Aegolius funereus) a výr skalný (Bubo bubo). Na tomto území má útočisko aj miznúci tetrov hlucháň (Tetrao urogallus) a jariabok hôrny (Bonasa bonasia).
Pierre J. Thuot

Štúdium a zamestnanie

Stredná školu Fairfax High School v rodnom meste ukončil v roku 1973. V rokoch 1973 až 1977 absolvoval štúdium na námornej akadémii United States Naval Academy. Ďalšie vysokoškolské štúdium absolvoval na University of Southern California (zakončil roku 1985), potom ešte nasledovalo štúdium na výkon funkcie testovacieho pilota.
V roku 1985 nastúpil k NASA v Houstone, v rokoch 1985 až 1986 sa podrobil výcviku a od roku 1986 sa stal členom tímu amerických kozmonautov. V ňom zostal 10 rokov, do júna roku 1995.
Po odchode z tímov astronautov pracoval vo vedení viacerých súkromných firiem.
Je ženatý, jeho manželkou je Cheryl Ann, rodená Mattingly.
Margon (Hérault)

Poloha

Obec má rozlohu 4,47 km². Najvyšší bod je položený 125 m n. m. a najnižší bod 57 m n. m.

Obyvateľstvo

Počet obyvateľov obce je 473 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Briška

Životopis

Pochádzal z početnej rodiny ako najstarší syn (jeho mladší brat bol národohospodár a vysokoškolský profesor Rudolf Briška). Teológiu študoval v Banskej Bystrici. Za kňaza bol vysvätený v roku 1918. Ako profesor náboženstva pôsobil na gymnáziu v Prievidzi, Od roku 1924 bol farárom v Lazanoch. V roku 1937 odišiel do nitrianskej diecézy a bol farárom vo Veľkých Chlievanoch pri Bánovciach nad Bebravou. Reprezentant čechoslovakistickej a a klerikálnej politiky Čs. strany lidovej, generálny tajomník jej slovenskej organizácie, 1925 – 1938 šéfredaktor je denníka Ľudová politika, 1926 – 1938 jej týždenníka Ľud. chýrnik, funkcionár Orla. Autor ideovo-politických príručiek, divadelnej hry, prekladal najmä náboženské práce. Roku 1920 – 1922 redaktor časopisu Náš kraj.
1. liga hádzanárok 1994/95

Systém súťaže

Systém súťaže pozostával iba z jednej časti, ktorá sa skladala z 22 kôl. Každý s každým sa stretol raz doma a raz vonku. Víťaz súťaže mal právo postúpiť do najvyššej ligy. Naopak, posledné družstvo zostúpilo do 2. ligy.
Ozoir-la-Ferrière

Poloha

Obec má rozlohu 15,58 km². Najvyšší bod je položený 122 m n. m. a najnižší bod 94 m n. m.

Obyvateľstvo

Počet obyvateľov obce je 20 374 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Latrecey-Ormoy-sur-Aube

Poloha

Obec má rozlohu 46,27 km². Najvyšší bod je položený 362 m n. m. a najnižší bod 213 m n. m.

Obyvateľstvo

Počet obyvateľov obce je 337 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lorges

Poloha

Obec má rozlohu 13,52 km². Najvyšší bod je položený 146 m n. m. a najnižší bod 115 m n. m.

Obyvateľstvo

Počet obyvateľov obce je 370 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chouain

Poloha

Obec má rozlohu 3,15 km². Najvyšší bod je položený 86 m n. m. a najnižší bod 37 m n. m.

Obyvateľstvo

Počet obyvateľov obce je 209 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Refektár

Refektár (lat. refectorium, pochádzajúci z reficere, tzn. "obnoviť") je spoločná jedáleň mníchov v kresťanských kláštoroch, alebo rehoľných domoch, ale aj v iných sakrálnych stavbách.
Niektoré kláštory, budované predovšetkým v časoch baroka, mali refektár letný a zimný. Neslúžil len k stravovaniu, ale aj k sérií obradov, ktoré jedlo sprevádzali - modlitbám, požehnaniu a meditáciam. Vzhľadom na zhromaždenie spoločenstva sa tu riešili aj niektoré prevádzkové záležitosti.
Hnedý trpaslík

Hnedý trpaslík je substelárny objekt, ktorý nevyžaruje energiu vďaka termonukleárnym reakciám ako hviezdy hlavnej postupnosti, ale má plne vodivý povrch a vnútro. V jeho jadre prebieha po určitú dobu nukleosyntéza deutéria, ale teplota a tlak nie sú postačujúce na to, aby mohla prebehnúť aj nukleosyntéza ľahkého vodíka (prócia). Hnedý trpaslík vyžaruje vlastné rádiové a infračervené, niekedy aj viditeľné svetlo s najdlhšími vlnovými dĺžkami (červené svetlo).
Hnedý trpaslík vzniká z protohviezdy, ktorá nemá dostatočnú hmotnosť na začatie termonukleárnych reakcií. Niekedy sa pojem hnedý trpaslík používa aj na chladnúceho bieleho trpaslíka, v tejto súvislosti sa s ním však možno stretnúť len zriedkavo. Hnedý trpaslík vzniknutý z protohviezdy sa považuje za prechod medzi planétou a hviezdou. Niekedy sa označuje za hviezdu spektrálneho typu L. Jeho hmotnosť sa pohybuje medzi 13-násobkom hmnotnosti Jupitera a 0,08 násobkom hmotnosti Slnka.
Odlíšenie hnedých trpaslíkov od málo hmotných hviezd a od obrovských planét je ťažké. Hnedý trpaslík sa väčšinou vyznačuje prítomnosťou lítia, čím ho možno rozoznať od hviezd, táto metóda však nie je spoľahlivá. Od planét sa zase hnedé trpaslíky odlišujú povrchovou teplotou a žiarivosťou, nie však veľkosťou, pretože tá je u obidvoch typov objektov probližne rovnaká. Ich ďalším poznávacím znakom je výskyt metánu, ktorý sa nenachádza vo hviezdach, ale je bežný v atmosférach obrovských planét.
Prvý hnedý trpaslík, Gliese 229b, bol objavený 27. októbra 1994 na observatóriu Mount Palomar. Jeho svietivosť je miliónkrát slabšia, ako svietivosť Slnka. Na začiatku roku 2000 bolo známych asi 100 hnedých trpaslíkov. Podľa predbežného odhadu je ich celkový počet v našej Galaxii porovnateľný s počtom hviezd.

Vznik a vývoj

Hnedé trpaslíky vznikajú podobným procesom ako hviezdy. Na počiatku je chladný plynoprachový mrak, ktorý sa postupne zmršťuje a zahrieva. V strede oblaku, kde je hustota najväčšia, sa formuje protohviezda. Hustota a teplota protohviezdy sa neustále zväčšuje, až napokon jej hmota prejde do stavu elektrónovej degenerácie. Tým sa jej zmršťovanie zastaví ešte predtým, ako sa dosiahol tlak a teplota v jadre potrebný na zapálenie termojadrových reakcií. Tlak v jadre hnedého trpaslíka sa ustáli približne na hodnote 10¹⁶ Pa, teplota sa pohybuje okolo 3 000 000 kelvinov a hustota dosahuje hodnoty približne 10⁴ až 10⁷ kg/m³. V jadre začne prebiehať fúzia deutéria a lítia, ktorá však v porovnaní s termojadrovými reakciami hviezd hlavnej postupnosti prebieha pomerne krátko – nanajvýš 10 miliónov rokov. Niektoré hnedé trpaslíky sú sprievodcovia hviezd, iné naopak vznikli osamotene.
Po ukončení jadrových reakcií hnedý trpaslík postupne chladne a jeho žiarivý výkon sa znižuje, jeho objem sa však na rozdiel od objemu starnúcej hviezdy nemení. Postupne sa premení na takmer nežiariaceho čierneho trpaslíka.